**Johann Baptist Dietz** (født 30. januar 1879 i Birkach i kongedømmet Bayern i keiserdømmet Tyskland, død 10. desember 1959 i Fulda i Hessen i Vest-Tyskland) var en katolsk teolog og biskop av Fulda fra 1939 til 1958. Hans embedstid som biskop var preget av kirkekampen mot nasjonalsosialistene, andre verdenskrig, og Tysklands deling langs en linje som også delte hans bispedømme Fulda mellom vest og øst.

Liv og virke
------------

### Prest

Johann Baptist Dietz studerte teologi i Roma ved Collegium Germanicum og ved Det pavelige gregorianske universitet. Den 28. oktober 1905 ble han presteviet i Bamberg. Etter en tids sognetjeneste fortsatte han studiene ved Universitetet i Leipzig, hvor han også tok doktorgraden. I 1912 utnevnte erkebiskop Johann Jakob von Hauck ham til guvernør for Bamberg-seminaret. Ikke bare var han «far» til kandidatene til prestedømmet, det nye seminaret der ble også etablert under hans ledelse i 1927.[]

### Koadjutorbiskop i Fulda

Den 25. juli 1936 ble han utnevnt av pave Pius XI til titulærbiskop av Ionopolis og utnevnt til koadjutor i Fulda. Han ble bispeviet den 27. september 1936 av Johann Jakob von Hauck, erkebiskopen av Bamberg. Medkonsekratorer var Matthias Ehrenfried, biskopen av Würzburg, og Joseph Otto Kolb, hjelpebiskop i Bamberg.

### Biskop av Fulda

Gravmæle i den katolske domkirke i Fulda.
Ved biskop Joseph Damian Schmitts død 10. april 1939 overtok Dietz embetet som biskop i bispedømmet Fulda. Han fikk også betydning utover bispedømmets grenser som representant for Fulda bispekonferanse for mannssjelesorgen. I denne egenskap hadde han nære kontakter med motstandsfolk. Fra 1940 var han pavelig visitator til alle tyske teologiske høyskoler og seminarer. I 1942 møtte Dietz jesuittfader Alfred Delp, Helmuth Graf von Moltke og andre medlemmer av Kreisau-kretsen i Fulda-biskopens residens. Innholdet i samtalen var den nye begynnelse som ville komme etter nazidiktaturets fall.[]

Den 2. oktober 1958 fratrådte på grunn av høy alder. Som den gang var vanlig, ble han ved sin avgang utnevnt til titulærerkebiskop, for hans vedkommende av titulærbispedømmet Cotrada.[]

Johann Baptist Dietz døde i Fulda 10. desember 1959 og ble gravlagt i Johannes-kapellet i Fuldakatedralen. Hans funksjonstid var preget av kirkekampen mot nasjonalsosialistene, andre verdenskrig, og Tysklands deling langs en linje som også delte hans bispedømme Fulda mellom vest og øst.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Alessandro Mattei (1744-1820) \*1767
* Kardinal Pietro Francesco Galleffi (1770-1837) \*1819
* Kardinal Giacomo Filippo Fransoni (1770-1837) \*1819
* Kardinal Antonio Saverio De Luca (1805-1883) \*1845
* Erkebiskop Gregor (Leonhard Andreas) von Scherr, O.S.B. (1804-1877) \*1856
* Erkebiskop Friedrich Josef von Schreiber (1819-1890) \*1875
* Erkebiskop Franz Joseph von Stein (1832-1909) \*1879
* Erkebiskop Joseph von Schork (1829-1905) \*1891
* Biskop Ferdinand von Schlör (1839-1924) \*1898
* Erkebiskop Johann Jakob von Hauck (1861-1943) \*
* Biskop *Johann Baptist Dietz* (1954-) \*2006

Referanser
----------

1. 1 2   oppført som Titularerzbischof Johannes Dietz Cotrada, www.lagis-hessen.de, besøkt 9. oktober 2017[Hentet fra Wikidata]
2. 1 2   www.lagis-hessen.de, besøkt 9. oktober 2017[Hentet fra Wikidata]
3. 1 2   Munzinger Personen, oppført som Johannes Dietz, Munzinger IBA 00000000402, besøkt 9. oktober 2017[Hentet fra Wikidata]
4. ↑  *Revue des Ordinations Épiscopales*, Jg. 1936, Nr. 64.
5. ↑  *Bischof Johannes Dietz (1879–1959)*. I: Elmar Schick: *Täter und ihre Opfer. Zur Geschichte der Diktatur des Dritten Reiches zwischen Rhön und Vogelsberg*. Imhof, Petersberg 2015, ISBN 978-3-86568-961-0, s. 44.
6. ↑  *Vor 50 Jahren verstarb der Fuldaer Bischof Dr. Johannes Dietz*, Fuldaer Nachrichten, 10. desember 2009.
7. ↑  http://www.catholic-hierarchy.org dietz.html, lest 22. juni 2023

|  |  |
| --- | --- |
| Oppslagsverk/autoritetsdata | Catholic-Hierarchy **·** Deutsche Biographie **·** VIAF **·** GND **·** Munzinger (iba)
 |